open-index/open-wikipedia-markdown huggingface dataset:
Mustahuotrakala

**Mustahuotrakala** (*Aphanopus carbo*) on Atlantin valtameressä elävä kalalaji. Sitä esiintyy 69:nnen ja 27:nnen pohjoisen leveyspiirin välisellä alueella. Se elää noin 200–1&nbsp;700 metrin syvyydessä. Pituutta kalalla voi olla jopa 110&nbsp;cm. Kala on väriltään musta ja sillä on erityisesti merkille pantavat suuret silmät ja terävät hampaat. Liha on väriltään vaaleata ja miedon makuista. Kalaa kutsutaan esimerkiksi Portugalissa Espadaksi sen miekkaa muistuttavan ulkonäön vuoksi.

Kalaa pyydetään siimalla yleensä aamuyöstä, jolloin kalat nousevat matalampiin vesiin. Kala menehtyy pintaan nostettaessa paine-eron vuoksi. Mustahuotrakalan pyynti on taloudellisesti merkittävää Pyreneiden niemimaan rannikolla ja erityisesti Madeiran vesillä, jossa se on hyvin arvostettu. Mustahuotrakalaa on Madeiralla tarjolla useimmissa ravintoloissa ja se kuuluu turisteille tarjottaviin ruokalistoihin lähes poikkeuksetta.

## Lähteet
*

### Viitteet
Kalevi Heinänen

**Kauko Kalevi Heinänen** (13. maaliskuuta 1927 Helsinki – 27. kesäkuuta 2008 Helsinki) oli suomalainen koripalloilija. Hän pelasi Suomen joukkueessa Helsingin olympiakisoissa 1952 sekä EM-kisoissa 1951 Pariisissa, 1953 Moskovassa ja 1955 Budapestissä. Maaotteluja hän pelasi 38, joissa syntyi 125 pistettä.

SM-sarjassa "Haavi" Heinäsen seuroina olivat Elannon Isku, TMP sekä HU-41 ja otteluita kertyi 134, joissa hän heitti 1366 pistettä. Kaikkiaan hän pelasi SM-sarjassa kymmenen kautta ja saavutti pronssia vuonna 1954 ja hopeaa vuotta myöhemmin. TUL:n mestaruuden hän voitti viisi kertaa ja pelasi kahdesti Koripalloliiton ja TUL:n välisessä liitto-ottelussa. Heinänen nimettiin urheilutoimittajien vuosittaisessa äänestyksessä kahdesti Suomen parhaaksi koripalloilijaksi, vuosina 1948 ja 1949.

Heinänen pelasi myös pesäpalloa viisi kautta SM-sarjassa TMP:n joukkueessa. Vuonna 1948 hän pelasi Pesäpalloliiton ja TUL:n välisessä liitto-ottelussa.

Kalevi Heinänen työskenteli 26 vuotta Osuusliike Elannon Pohjolan pesulassa esimiestehtävissä. Hän innostui taiteesta ja perusti vuonna 1974 kehystämön ja gallerian. Hänen erikoistui naivismiin ja hänen taidesäätiönsä naivistisen taiteen kokoelma vuosilta 1983–1990 on lahjoitettu Oulun taidemuseolle. Vielä viimeisenä elinvuotenaan Heinänen valitsi taiteilijat *Naivistit Iittalassa* -näyttelyyn.

## Lähteet
Luettelo Tom ja Jerry -lyhytanimaatioista

**[[Tom & Jerry]]** on Joseph Barberan ja William Hannan luoma lyhytanimaatioiden sarja, joita tuotettiin yhteensä 161 kappaletta.

## Animaatiot
### Hanna & Barbera/MGM

### Gene Deitch/Rembrandt Films

*115. Switchin' Kitten (1961)
*116. Down and Outing U (1961)
*117. It's Greek to Me-ow (1961)
*118. High Steaks (1962)
*119. Mouse Into Space (1962)
*120. Landing Stripling (1962)
*121. Calypso Cat (1962)
*122. Dicky Moe (1962)
*123. The Tom and Jerry Cartoon Kit (1962)
*124. Tall in the Trap (1962)
*125. Sorry Safari (1962)
*126. Buddies Thicker Than Water (1962)
*127. Carmen Get It! (1962)

### Chuck Jones/Sib Tower 12

*128. Pent-House Mouse (1963)
*129. The Cat Above and the Mouse Below (1964)
*130. Is There a Doctor in the Mouse? (1964)
*131. Much Ado About Mousing (1964)
*132. Snowbody Loves Me (1964)
*133. The Unshrinkable Jerry Mouse (1964)
*134. Ah, Sweet Mouse-Story of Life (1965)
*135. Tom-ic Energy (1965)
*136. Bad Day at Cat Rock (1965)
*137. The Brothers Carry-Mouse-Off (1965)
*138. Haunted Mouse (1965)
*139. I'm Just Wild About Jerry (1965)
*140. Of Feline Bondage (1965)
*141. The Year of the Mouse (1965)
*142. The Cat's Me-Ouch! (1965)
*143. Duel Personality (1966)
*144. Jerry, Jerry, Quite Contrary (1966)
*145. Jerry-Go-Round (1966)
*146. Love Me, Love My Mouse (1966)
*147. Puss 'n' Boats (1966)
*148. Filet Meow (1966)
*149. Matinee Mouse (1966) 
*150. The A-Tom-Inable Snowman (1966)
*151. Catty-Cornered (1966)
*152. Cat and Dupli-cat (1966)
*153. O-Solar Meow (1966)
*154. Guided Mouse-ille (1966)
*155. Rock 'n' Rodent (1967)
*156. Cannery Rodent (1967)
*157. The Mouse from H.U.N.G.E.R. (1967)
*158. Surf-Bored Cat (1967)
*159. Shutter Bugged Cat (1967)
*160. Advance and Be Mechanized (1967)
*161. Purr-Chance to Dream (1967)
AS Kasserine

**l'Avenir Sportif de Kasserine** () on tunisialainen jalkapalloseura, joka perustettiin vuonna 1948. Sen kotistadion on Stade de Kasserine, joka sijaitsee Kasserinessa. AS Kasserine on useimmiten pelannut Tunisian alasarjoissa, josta se nousi ensi kerran Tunisian pääsarjaan kaudeksi 1987–1988 voitettuaan edelliskaudella Ligue Professionnelle 2:n.

AS Kasserinella on joukkue myös käsipallossa ja koripallossa.

## Saavutukset
* Ligue Professionnelle 2: 1987, 1992
Viktor Szentpéteri

**Viktor Szentpéteri** (s. 1. marraskuuta 1979 Budapest, Unkari) on uransa lopettanut unkarilainen jalkapalloilija. Hän oli pelipaikaltaan maalivahti.

## Aiheesta muualla
* Viktor Szentpeteri FC Lahteen
* Viktor Szentpeteri MTK Hungárian sivuilla
Hakusan

**Hakusan** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Kanazawan eteläpuolella; kaupungin alue ulottuu Japaninmeren rannikolta Hakuvuorelle, jolta se on saanut nimensä. Hakusan on pinta-alaltaan prefektuurin suurin kaupunki, jonka asutus on keskittynyt Japaninmeren rannikkoalangolle. Tedorijoki virtaa kaupungin läpi. Hakusanissa on 112&nbsp;924 asukasta (vuonna 2017) ja sen pinta-ala on 754,93 neliökilometriä.

Hakusan on kaupunkina nuori: se perustettiin vuonna 2005, kun Mattōn kaupunki ja seitsemän muuta kuntaa liittyivät yhteen. Kaupunkia palvelevat JR Nishi-Nihonin Hokuriku-päälinja ja Hokuriku-rautateiden Ishikawa-linja. 

## Kuvia

Tiedosto:Mount_Haku_from_Onanjimine_2011-07-17.jpg|Hakuvuori
Tiedosto:Tedorigawa II Dam and lake.jpg|Yksi Tedorijoen padoista


## Lähteet

## Aiheesta muualla

*Kaupungin internetsivut
Symbolinen pääoma

**Symbolinen pääoma** on sosiologi Pierre Bourdieun kehittämä termi, joka kuvaa sosiaalisen vuorovaikutuksen rakennetta. Symbolista pääomaa on kahta tyyppiä, kulttuurista pääomaa ja sosiaalista pääomaa.
Mattō

**Mattō** () on Japanin entinen kaupunki ja nykyinen Hakusanin kaupungin osa Honshūn saarella Chūbun tai Hokurikun alueella Ishikawan prefektuurissa. Kaupungin alue sijaitsee Hakusanin pohjoisosassa Kanazawan tasangolla Japaninmeren rannikolla. Ennen lakkauttamistaan kaupungissa oli 67&nbsp;454 asukasta (vuonna 2003) ja sen pinta-ala oli 59,93 neliökilometriä.

Keskiajalla Mattōhon rakennettiin Mattōn linna. Myöhemmin Edo-kaudella Mattō kehittyi yhtenä Hokuriku-kaidō-tiereitin postiasemista (*[[shukuba]]*). 1800-luvun lopulla siitä tuli paikallinen hallintokeskus ja rautatien valmistumisen myötä varhaisriisin (*hayabamai*) kauppa- ja kuljetuspaikka. Kaupunkiin sijoittui esimerkiksi elintarvike-, kone-, elektroniikka- ja kemianteollisuutta. Kaupunkioikeudet osana Japanin nykyistä kunnallishallintoa Mattōn maaseutukaupungille myönnettiin vuonna 1970. Sittemmin, 1990-luvulta lähtien, se kasvoi voimakkaasti läheisen Kanazawan kaupungin esikaupunkina. Vuonna 2005 muodostettiin uusi Hakusanin kaupunki liittämällä yhteen Mattō, Mikawan ja Tsurugin maaseutukaupungit sekä Kawachin, Oguchin, Shiraminen, Torigoen ja Yoshinodanin kyläkunnat.

Mattōta palvelee JR Nishi-Nihonin Hokuriku-päälinja.

## Kuvia

Tiedosto:Gymnasium in Matto Sport park.jpg|Mattōn urheilupuistoa
Tiedosto:Matto Lower Secondary School.jpg|Mattōn yläaste


## Lähteet
Nautapaarmat

**Nautapaarmat** (*Tabanus*) on paarmoihin kuuluva kärpässuku. Suvun nimi tulee roomalaisten käyttämästä sanasta, jolla viitattiin pureviin kärpäsiin. Suvun lajeista suomessa tunnetuin on nautapaarma (*T. bovinus*), joka kiusaa yleisesti kotieläimiä, kuten nautoja ja hevosia, mutta pistää harvemmin ihmistä.

Suvun lajit ovat varsin kookkaita, tyypillisesti vajaasta senttimetristä kolmeen senttimetriin pitkiä. *Tabanus*-suvun paarmojen lentoääni on voimakas surina, mikä yhdessä suuren koon kanssa tekee niiden läheisyydestä helposti havaittavaa. Silmät ovat suuret ja väriltään tavallisesti ruskeat, joskin myös paarmoille tyypillistä metallinkiiltoa esiintyy joillakin lajeilla. Siivet ovat yleensä kirkkaat, mutta muutamilla lajeilla niissä esiintyy tummaa kuviointia. Siivet ovat levossa tavallisesti suipon kolmiomaisessa asennossa.

Veriaterian saatuaan naaras tuottaa 200&ndash;300 munaa, jotka se jättää heinikkoon tai kasvien lehdille. Toukat ovat petoja ja elävät lajista riippuen vedessä tai kosteassa maaperässä. Joidenkin lajien toukat voivat purra kipeästi käsiteltäessä. Koiraat elävät muiden paarmojen tapaan kasvien medellä.

## Suomessa esiintyviä lajeja
Suomessa on tavattu seitsemän sukuun kuuluvaa paarmalajia.

* Syysnautapaarma (*Tabanus autumnalis*)
* Vaaleanautapaarma eli nautapaarma (*Tabanus bovinus*)
* Kirjonautapaarma (*Tabanus bromius*)
* Neliönautapaarma (*Tabanus cordiger*)
* *Tabanus glaucopis*
* Pikkunautapaarma (*Tabanus maculicornis*)
* Tummanautapaarma (*Tabanus sudeticus*)

Aikaisemmin listalle on kuulunut myös mikinnautapaarma (*Tabanus miki*), mutta tämä on perustunut virheelliseen määritykseen, eikä *T. miki* kuulu Suomen lajistoon.

## Lähteet

## Aiheesta muualla
*ITIS: ''Tabanus'' 
*Deer and Horse Flies
CS M'saken

**Croissant Sportif de M'saken** () on tunisialainen jalkapalloseura, joka perustettiin vuonna 1945. Sen kotistadion on Municipal Stadium of M'saken, joka sijaitsee M'sakenissa.

Urheiluseuran päälajit ovat jalkapallo, käsipallo ja nyrkkeily. 1980-luvulla seuralla oli myös rugbyjoukkue. Nykyisin päälajien lisäksi sillä on joukkue judossa, yleisurheilussa ja naisten käsipallossa.

## Tunnettuja entisiä pelaajia
*  Zoubaïer Baya

## Aiheesta muualla
* Virallinen sivusto
Tähtifantasia-palkinto

**Tähtifantasia-palkinto** on *[[Tähtivaeltaja]]*-lehteä julkaisevan Helsingin Science Fiction Seuran jakama palkinto, joka jaetaan vuoden parhaalle Suomessa ilmestyneelle fantasiakirjalle. Palkintoraati julkistaa ensin palkintoehdokkaat ja myöhemmin voittajan. 

Vuodesta 2007 alkaen jaettu Tähtifantasia-palkinto on vuoden parhaalle tieteiskirjalle myönnettävän Tähtivaeltaja-palkinnon sisarpalkinto. Tähtifantasian jakajien mukaan palkinnon perustamisen tarkoituksena on nostaa esiin kirjallisesti kunnianhimoista ja monipuolista fantasiaa. Alun perin palkinto annettiin vain käännösteoksille (kotimaisia fantasiateoksia palkitsevaa Kuvastaja-palkintoa oli jaettu vuodesta 2001 lähtien), mutta kotimaiset teokset otettiin mukaan vuonna 2020.

Tähtifantasia-palkinnon perusti päätoimittaja Toni Jerrman. Ensimmäisen palkinnon raatiin kuuluivat Toni Jerrman, Anne Leinonen, Elli Leppä ja Vesa Sisättö. Vuodesta 2021 alkaen asiantuntijaraadin ovat muodostaneet Jukka Halme, Aleksi Kuutio, Osmo Määttä ja Niina Tolonen.

## Tähtifantasia-palkinnon voittajat ja ehdokkaat

## Lähteet

## Aiheesta muualla

* Tähtivaeltajan kotisivu
* Tähtifantasia-palkinto Kirjavinkit-sivulla
Kaga

**Kaga** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounais- ja Fukuin koillispuolella. Sisämaassa kaupungin alue kohoaa Dainichivuorelle. Kagassa on 68&nbsp;336 asukasta (vuonna 2017) ja sen pinta-ala on 305,87 neliökilometriä.

Edo-kaudella 1600–1800-luvuilla Kaga kehittyi Maeda-klaanin hallitseman Daishōjin daimiokunnan keskuksena osana Kagan provinssia. Nykymuotoinen Kagan kaupunki perustettiin vuonna 1958 yhdeksän kunnan kuntaliitoksen myötä. Kaupungin hallinto järjestettiin uudelleen vuonna 2005, kun Yamanakan kunta liittyi siihen. Kagassa toimii kolme kuumaa lähdettä (*[[onsen]]*): Yamanaka-onsen, Yamashiro-onsen ja Katayamazu-onsen. Kaupunkia palvelee JR Nishi-Nihonin Hokuriku-päälinja. 

## Kuvia

Tiedosto:Katayamadu Shibayamagata.JPG|Shibayamajärvi
Tiedosto:KatayamadzuOnsenMachiyu M001.jpg|Katayamazu-onsen


## Lähteet

## Aiheesta muualla

*Kaupungin internetsivut
Weyhe

**Weyhe** on vuonna 1974 perustettu kunta Saksassa Ala-Saksin osavaltion Diepholzin piirikunnassa. Asukkaita Weyhessä oli 31. joulukuuta 2006 30&nbsp;325 ja väestötiheys oli 503 as/km². Kunnan pinta-ala on 60,25 km². Weyhen pormestari on Frank Lemmermann.

Kunta sijaitsee Bundesautobahn 1 -tien (A1) varrella, 12 kilometrin päässä Bremenistä. Weyhen naapurikunnat ja -kaupungit ovat Bremen pohjoisessa, Stuhr lännessä, Achim ja Thedinghausen idässä ja Syke etelässä.

Vuonna 2006 pidetyissä kunnallisvaaleissa SPD sai 20 paikkaa 38:sta Weyhen kunnanvaltuustossa. CDU sai kymmenen paikkaa, FDP neljä paikkaa ja Vihreät neljä paikkaa. Seuraavat kunnallisvaalit pidetään vuonna 2011.

Weyhen ystävyyskaupungit ovat Coulaines Ranskassa (vuodesta 1972) ja Madona Latviassa (vuodesta 1990).

## Ortsteilit

Weyhe muodostuu yhdeksästä osasta ():

## Kuuluisia asukkaita

* Jürgen Prochnow (s. 10. kesäkuuta 1941), näyttelijä
* Falko Weerts (s. 1942), kirjailija 
* Wilfried Meyer (s. 1942), kirjailija
* Ursel Meyer-Wolf (s. 1944), kirjailija
* Dirk Busch (s. 1951), laulaja, säveltäjä ja tuottaja
* Hermann Greve (s. 1957), kirjailija
* Gabriele Ullrich (s. 1960), kirjailija
* Katja Riemann  (s. 1. marraskuuta 1963), näyttelijä 
* Arnd Zeigler (s. 7. heinäkuuta 1965), journalisti, kirjailija ja laulaja

## Lähteet

## Aiheesta muualla

*Kunnan verkkosivusto
Juutalais-kristillinen jumalakäsitys

**Juutalais-kristillinen jumalakäsitys** on kristinuskon käsitys Jumalasta, joka osittain perustuu juutalaisuuteen. Kristinusko on perinyt jumalakäsityksen osittain juutalaisuudesta, koska ensimmäiset kristityt olivat juutalaisia, ja heille Jumala oli sama kuin Jahve. 

Teologi John Hick kirjoittaa teoksessaan *Uskonnonfilosofia*, että kristinuskon Jumala on:

* Yksi
* Ääretön, itseolevainen
* Luoja
* Persoonallinen
* Rakastava, hyvä
* Pyhä

## Monoteismi

Monoteismiksi eli yksijumalaisuudeksi kutsutaan käsitystä, jonka mukaan on olemassa yksi persoonallinen jumala. Juutalainen ja kristillinen jumalakäsitys on ehdottoman yksijumalainen. Tosin kristinuskossa Jumalan olemus sisältyy kolminaisuusoppiin. Kristinuskon kolminaisuusoppi ja Jeesuksen jumaluus ovat ristiriidassa juutalaisen teologian kanssa, joka korostaa Jumalan ykseyttä, jakamattomuutta ja ruumiittomuutta. 

Juutalaisten ja kristittyjen pyhä kirja Vanha testamentti kuvaa, kuinka heprealainen monoteismi syntyi käyden jatkuvaa ja koskaan täysin ratkeamatonta taistelua monijumalaisuuden ja monolatrian kanssa. Heprealaiset palvoivat jumalaansa Jahvea alun perin monien jumalien joukkoon kuuluvana heimojumalana, joka vastusti esimerkiksi filistealaisten Dagonia ja moabilaisten Kemosia.

## Ääretön, itseolevainen

Kristillisen ajattelun mukaan jumala on ääretön, rajaton ja riippumaton. Jumalaa ei ole luonut kukaan muu olento. Jumalan yläpuolella ei ole ketään, joka voisi tuhota hänet. Täten kristinuskon jumala on ikuinen, vailla alkua ja loppua. 

## Luoja
  
Jumala on luonut kaiken muun kuin oman itsensä. Aikaisemmin on ollut vain Jumala, mutta hän on luonut kaikkeuden tyhjästä. Täten Jumala ja hänen luomakuntansa eli kaikkeus ovat täysin erillään toistaan. Luotu ei voi tulla luojaksi, ihminen Jumalaksi. Toiseksi kaikkeus on riippuvainen Jumalasta, joka on kaikkeuden valmistaja ja ylläpitäjä. Hickin mukaan usko ei vaadi mitään tiettyä kaikkeuden synnyn selitystä, joskin hänen mukaansa jotkin käsitykset, kuten tyhjästä ainutkertaisesti syntynyt kaikkeus, antavat juutalais-kristilliselle luomisopille jonkin verran ulkoista tukea

## Lähteet
* 

### Viitteet
Geronimo (vuoden 1993 televisioelokuva)

**Geronimo** on Yhdysvalloissa 5. joulukuuta 1993 julkaistu televisioelokuva, jonka kertoo intiaanipäällikko Geronimosta. Elokuvan on kirjoittanut J. T. Allen ja ohjannut Roger Young. Nimiosaa näyttelee Joseph Runningfox.

## Aiheesta muualla
*
Isolampisukeltaja

**Isolampisukeltaja** (*Graphoderus bilineatus*) on vedessä elävä kovakuoriainen. Se on mainittu Euroopan unionin luontodirektiivin liitteessä IV, sillä se on Unionin alueella hyvin harvinainen. Sitä tavataan Pohjois-, Keski- ja Itä-Euroopassa. Se on kuollut sukupuuttoon Isossa-Britanniassa ja mahdollisesti myös Belgiassa. Suomessa se on rauhoitettu, mutta ei uhanalainen.

Isolampisukeltaja on noin 15&nbsp;mm pitkä melko leveä sukeltajakuoriainen, jonka niskassa on kaksi kapeaa mustaa mustaa ja kaksi leveää kellanruskeaa vaakaraitaa. Sen tunnistaa vastapuikeasta eli peräpainotteisesta muodostaan,

Isolampisukeltaja elää rehevissä vesistöissä.

## Lähteet

## Aiheesta muualla
* Valokuvia Josef Hlasek
* UniProt: Taxonomy - ''Graphoderus bilineatus'' 
* Global Biodiversity Information Facility (GBIF): ''Graphoderus bilineatus''
What Evil Lurks

**What Evil Lurks** on brittiläisen The Prodigyn ensimmäinen EP ja samalla ensimmäinen julkaisu. EP:n tyylilaji on rave. Kappaleen on sanoittanut Liam Howlett, ja se julkaistiin EP:nä helmikuussa 1991. EP ei saavuttanut kaupallista suosiota 7&nbsp;000 kappaleen myynnillä . EP julkaistiin 
ainoastaan 12-tuumaisena vinyylilevynä.

## Kappaleet
;A-puoli
# What Evil Lurks
# We Gonna Rock

;B-puoli
# Android
# Everybody in the Place

## Lähteet

## Aiheesta muualla
* Discogs
Eetu Sassila

**Eetu Sassila** (s. 8. maaliskuuta 1988 Lahti) on suomalainen jalkapalloilija, joka edustaa Kolmosessa pelaavaa Lahden Reipasta.

Sassila debytoi liigassa kaudella 2006 yhden ottelun verran ja siirtyi kaudeksi 2007 PK-35:n riveihin. Kaudeksi 2008 hän palasi takaisin FC Lahden paitaan. Sassila pelasi kauden 2009 Vantaalaisessa PK-35:ssä ja siirtyi kaudelle 2010 Kakkosessa pelaavaan FC City Starsiin. Elokuussa 2010 FC Hämeenlinna julkisti loppukauden kattavan sopimuksen Sassilan kanssa. Tammikuussa 2011 Sassila teki vuoden sopimuksen Tampereen Ilvekseen. Sassila siirtyi vuoden 2011 jälkeen Lahden Reippaaseen. Sassilalla on myös vahva salibandytausta.

Sassila on edustanut myös Suomea viidesti poikien maajoukkueissa.

Sassila tunnetaan aggressiivisesta pelityylistään ja melko useasti on tuomareiden kanssa sananvaihdossa ottelun aikana.

## Saavutukset
*SM-pronssi 2008

## Lähteet

## Aiheesta muualla
* Sassila Ilvekseen
* Sassila FC Lahden sivuilla 
* Sassila Veikkausliigan sivuilla
* Veikkausliigan Hall of Fame
* Sassila Reippaassa
Bengalintrappi

**Bengalintrappi** (*Houbaropsis bengalensis*) on äärimmäisen uhanalainen Intiassa, Nepalissa, Kambodžassa ja mahdollisesti Vietnamissa elävä kurkilintu.

Kooltaan bengalintrappi on noin 66&ndash;68&nbsp;cm. Koiras on pääosin musta lukuun ottamatta valkoisia siipiä sekä ruskeankirjavaa selkää. Koiraan päässä on töyhtö. Naaraat ja nuoret koiraat ovat väriltään ruskeita. Intianpikkutrappi (*Sypheotides indica*) muistuttaa bengalintrappia, mutta on kooltaan pienempi ja eroaa siitä hieman höyhenpuvultaan.

Bengalintrapin elinympäristöä ovat alangoilla kasvavat kuivat ruohikkoalueet, joilla kasvaa usein myös pensaita. Kambodžassa lajin tiedetään vaihtavan elinympäristöään vuodenaikojen mukaan. Bengalintrappikannan kooksi arvioidaan 250–1&nbsp;000 yksilöä . Suurin uhka lajille on sen elinympäristön vähentyminen maanviljelyskäytön ja ruohikkopalojen takia.

## Lähteet

## Aiheesta muualla
*Laji.fi: Bengalintrappi (''Houbaropsis bengalensis'')
*ITIS: Houbaropsis bengalensis 
*University of Michigan, Animal Diversity Web (ADW): Houbaropsis bengalensis, Bengal florican
Sokkopaarmat

**Sokkopaarmat** (*Chrysops*) on paarmoihin lukeutuva kärpässuku. Suvun nimi tarkoittaa kultaista silmää ja viittaa lajien suuriin, tyypillisesti loistavan metallinkiiltoisiin verkkosilmiin. Suomessa tunnetuin laji on sokkopaarma (*Chrysops relictus*). Ne ovat merkittäviä loissairauksien vektoreita.

*Chrysops*-suvun paarmat ovat keskikokoisia kärpäsiä tyypillisen pituuden vaihdellessa 5–20 millimetrin välillä. Maailmanlaajuisesti sukuun kuuluu yli 280 lajia. Tuntosarvet ovat muihin paarmoihin verrattuna pitkät ja tarjoavat tärkeän tuntomerkin. Keskimmäinen jaoke on pitkä, sileä ja sylinterinmuotoinen. Uloimman jaokkeen kärjessä on neljä lyhyttä segmenttiä. Verkkosilmät ovat lähes poikkeuksetta kirkkaan metallinkiiltoiset ja niissä näkyvä kuviointi muodostaa värikkäitä laikkuja. Takaruumis on tumma ja siinä on yleensä kellertäviä laikkuja tai raitoja. Siivissä on tyypillisesti poikittainen laaja tumma juova. Levossa siivet asettuvat lähes tasasivuisen kolmion muotoon. Vain naaraat imevät verta, koiraat elävät kukkien medellä.

Trooppisessa Afrikassa esiintyvät *[[Chrysops silaceus]]* ja *[[Chrysops dimidiatus]]* ovat tärkeitä loissairauksien levittäjiä. Niiden purema on *[[Loa loa]]*-sukkulamadon tärkein tartuntamekanismi.

Toukat elävät vedessä tai maaperässä ja ovat lajista riippuen joko petoja tai syövät kariketta. *Chrysops*-lajit suosivat toukilleen muita paarmoja kosteampaa elinympäristöä.

## Lajit Suomessa
Suomessa on tavattu 7 *Chrysops*-sukuun kuuluvaa lajia.

**[[Pihasokkopaarma|Chrysops caecutiens]]* - pihasokkopaarma
**[[Haarasokkopaarma|Chrysops divaricatus]]* - haarasokkopaarma
**[[Mustasokkopaarma|Chrysops nigripes]]* - mustasokkopaarma
**[[Sokkopaarma|Chrysops relictus]]* – sokkopaarma eli jäännesokkopaarma
**[[Ruskosokkopaarma|Chrysops rufipes]]* - ruskosokkopaarma
**[[Synkkäsokkopaarma|Chrysops sepulcralis]]* - synkkäsokkopaarma
**[[Täpläsokkopaarma|Chrysops viduatus]]* - täpläsokkopaarma

## Lähteet

## Aiheesta muualla
*Laji.fi: Chrysops (Chrysops)
*Funet: Chrysops
*Zipcodezoo: Chrysops 
*Fauna Europaea: Chrysops  
*ITIS: Chrysops 
*Pherobase: Semiochemicals of Genus Chrysops
Gerran Howell

**Gerran Lyn Howell** (s. 25. helmikuuta 1991) on walesilainen näyttelijä, laulaja ja ohjaaja. Howell on myös kirjoittanut lyhytelokuvia. Hänen tunnetuin roolityönsä on Vladimir Dracula sarjassa Teinidracula.

## Filmografia

## Lähteet
Clare Thomas

**Clare Tomas** (s. 2. huhtikuuta 1989, Buckinghamshire, Englanti) on englantilainen näyttelijä.

## Filmografia

## Aiheesta muualla
*
Hockenheim

**Hockenheim** on kaupunki Saksan Baden-Württembergin osavaltiossa noin 20 kilometriä Mannheimista etelään lähellä Reinjokea. Kaupungissa oli kesäkuun 2022 lopussa noin 21&nbsp;837 asukasta, ja se oli Rhein-Neckar-Kreisin piirikunnan viidenneksi suurin kaupunki. Hockenheimin pormestarina on toiminut Marcus Zeitler vuodesta 2019.

Varhaisin tunnettu maininta kaupungista on vuodelta 769 Lorschin koodeksissa nimellä *Ochinheim*. Nykyinen nimi *Hockenheim* esiintyi ensimmäisen kerran vuonna 1238. Ranskalaiset tuhosivat Hockenheimin kahdesti 1600-luvulla: kolmikymmenvuotisessa sodassa 1644 sekä Ranskan–Hollannin sodassa 1674. Kaupunki Hockenheimista tuli vuonna 1895.

Hockenheim on tunnettu siellä sijaitsevasta Hockenheimringistä, jolla on ajettu Formula 1 -sarjan Saksan Grand Prix.

## Ystävyyskaupungit
Hockenheimilla on kolme ystävyyskaupunkia:
*  Mooresville, Yhdysvallat
*  Commercy, Ranska
*  Hohenstein-Ernstthal, Saksa

## Kuvia

Kuva:Hockenheim Rathaus 20130528.jpg|Hockenheimin raatihuone
Kuva:Hockenheim Evangelische Kirche1 20130528.jpg|Kirkko
Kuva:Hockenheimring Start und Ziel.jpg|Hockenheimringin lähtösuoraa


## Lähteet

## Aiheesta muualla

*Kaupungin verkkosivusto
Fritz Herkenrath

**Fritz Herkenrath** (9. syyskuuta 1928 Köln –  18. huhtikuuta 2016) oli saksalainen jalkapallomaalivahti. 

Herkenrath pelasi Saksan maajoukkueessa 21 ottelua vuosina 1954−1958. Hän pelasi myös vuoden 1958 maailmanmestaruuskilpailuissa, joissa Saksa sijoittui neljänneksi.

Herkenrath voitti Bundesliigan vuonna 1955 Rot-Weiss Essenissä, jossa hän pääsi pelaamaan seuraavalla kaudella Euroopan cupissa.

## Seurat
* 1945-1951 Preussen Dellbrück
* 1951-1952 1. FC Köln
* 1952-1962 Rot-Weiss Essen

## Lähteet

## Aiheesta muualla
* Fussballdaten 
* Weltfussball
Fritz Buchloh

**Fritz Buchloh** (s. 26. marraskuuta 1909 Mülheim an der Ruhr − 22. heinäkuuta 1998 Mülheim) oli saksalainen jalkapallomaalivahti.

Buchloh pelasi 13 vuotta Mülheimin kaupunginosajoukkue VfB Speldorfissa. Hän kuului Saksan maajoukkueeseen vuodet 1932−1938 pelaten 16 ottelua mukaan lukien maailmanmestaruuskilpailut vuosina 1934 ja 1938.

Toisessa maailmansodassa Buchloh sai 11 luunmurtumaa ja ranskalaiset vangitsivat hänet. Hän oli Islannin maajoukkueen valmentajana 1949 ja ensimmäinen saksalainen valmentaja sodan jälkeen ulkomailla. Aktiiviuransa jälkeen Buchloh toimi myös valmentajana Schwarz-Weiss Essenissä, edustajana suuressa teollisuusyrityksessä sekä yrittäjänä.
Alexander Leinonen

**Alexander (Alex, Aleksi) Leinonen** (28. huhtikuuta 1846 Paltamo – 19. marraskuuta 1902 Calumet) oli Yhdysvalloissa toiminut sanomalehtimies, jota on kutsuttu ”amerikansuomalaisen journalismin isäksi”.

Leinonen kävi koulua Kajaanissa ja Oulussa ja toimi maanmittarina Pohjois-Suomessa. Kesällä 1869 hän muutti Yhdysvaltoihin, jossa hän työskenteli muun muassa rautatieläisenä ja sekatyömiehenä ja sittemmin kartanpiirtäjänä Texasissa.

Saavuttuaan Yhdysvaltoihin Leinonen alkoi lähettää kirjoituksia *[[Oulun Wiikko-Sanomia|Oulun Viikko-Sanomiin]]*, kesästä 1876 lähtien jyväskyläläiseen *[[Keski-Suomi (lehti)|Keski-Suomeen]]* ja pian sen jälkeen myös *[[Amerikan Suomalainen Lehti|Amerikan Suomalaiseen Lehteen]]*, joka oli maan ensimmäinen suomenkielinen sanomalehti. Salanimeä *-der -nen* käyttänyt Leinonen kuvasi artikkeleissaan Yhdysvaltojen yhteiskunnallisia ja poliittisia oloja, ylisti uuden kotimaansa yksilölle tarjoamia mahdollisuuksia, vapautta ja tasa-arvoa sekä arvosteli Suomen papistoa, valtionkirkkoa, koululaitosta ja virkamieskuntaa. Leinonen oli suomalaisten lehtien ensimmäinen Amerikan-kirjeenvaihtaja. Hänen *Oulun Viikko-Sanomissa* vuonna 1876 julkaisemansa artikkelisarja oli ensimmäinen laaja kuvaus amerikansuomalaisista.

Kuparisaaren Calumetiin perustettiin vuonna 1879 uusi *[[Amerikan Suomalainen Lehti (1879–1894)|Amerikan Suomalainen Lehti]]* ja Leinonen kutsuttiin sen toimittajaksi. Lehti tuki aluksi lestadiolaista taustayhteisöään, mutta siirtyi vähitellen toimittajansa omistukseen ja ryhtyi kannattamaan Suomi-synodia ja sen pyrkimyksiä. Samoihin aikoihin *Amerikan Suomalaisen Lehden* perustamisen kanssa Leinonen joutui Suomen lehtien kanssa kiivaaseen polemiikkiin Amerikan-siirtolaisuudesta ja lopetti niiden avustamisen.

Vuonna 1892 Leinonen myi *Amerikan Suomalaisen Lehden* Victor Burmanille, joka siirsi sen Hancockiin. Sen jälkeen hän työskenteli Suomalaisen Keskinäisen Palovakuutusyhtiön kirjurina, osallistui Suomi-synodin toimintaan ja Suomi-opiston perustamiseen sekä toimi kuolemansa saakka opiston rahastonhoitajana ja johtokunnan jäsenenä. Hän kuoli nopeasti levinneeseen maksasyöpään.

Leinosen muistelmat julkaistiin *Amerikan Suomalaisessa Lehdessä* vuosina 1893–1894. Hän oli naimisissa Karoliina Pakkalan kanssa vuodesta 1883. He saivat kolme lasta.

## Lähteet
* 
* 

### Viitteet
Boryspilin kansainvälinen lentoasema

**Boryspilin kansainvälinen lentoasema**  on Ukrainan suurin lentoasema, joka sijaitsee 29 kilometriä Kiovasta itään Boryspilin kaupungissa. Asema on rakennettu 130 metriä merenpinnan yläpuolelle ja sillä on käytössä kaksi kiitotietä.

Vuonna 2013 lentoaseman kautta kulki 7,93 miljoonaa matkustajaa. Edellisvuonna Boryspilin kautta oli kulkenut 8,47 miljoonaa lentomatkustajaa.

## Terminaalit

Boryspilin kansainvälisellä lentoasemalla on toiminnassa neljä terminaalia, joista yksi on VIP-terminaali (C-terminaali). Lisäksi on suunnitteilla Terminaali E, joka lisäisi matkustajakapasiteettiä n. 2000 matkustajaa tunnissa.

### Terminaali B (Kansainväliset ja kotimaan lennot)
Terminaali B palvelee sekä kotimaan- että kansainvälisiä lentoja. Se on lentoyhtiö Aerosvit Airlinesin solmupiste. Terminaali on palvellut kaikkia kotimaan lentoja 15. syyskuuta 2011 alkaen.

### Terminaali D (Kansainväliset lennot)

Terminaali D avattiin 28. toukokuuta 2012. Terminaalin kapasiteetti on noin 3100 matkustajaa tunnissa. Ensimmäiset terminaaliin saapuneet matkustajat saapuivat Teheranista 29. toukokuuta.

Terminaali D on lentoaseman kansainvälisten lentojen pääterminaali. Rajatarkastuspisteitä on yhteensä 68 (40 saapuville matkustajille ja 28 lähteville). Lentokentän sujuvuuden lisäämiseksi on harkittu, että terminaali palvelisi myös kotimaanlentoja, joka mahdollistaisi joustavammat vaihtoajat. 

### Terminaali F (Kansainväliset lennot)

Terminaali avattiin 21. syyskuuta 2010 Ukraine International Airlinesin (UIA) päätukikohdaksi  ja otettiin säännölliseen käyttöön lokakuu 2010 lopussa. Terminaalin kapasiteetti on 900 matkustajaa tunnissa.

Terminaalia käyttää UIA:n lisäksi 14 muuta lentoyhtiötä: UM Air, UTair Ukraine, airBaltic, Armavia, Adria Airways, Belavia, Caspian Airlines, Austrian Airlines, Georgian Airways, Germanwings, Libyan Arab airlines, Lufthansa, Finnair ja S7 Airlines.

## Lähteet

## Aiheesta muualla
*Skyvector aeronautical charts: UKBB Kyiv Boryspil Airport  (skyvector.com)
*Kiev (Borispol), meždunarodnyi aeroport  (aviapages.ru)
* Aviaport Borispol, kak dojehat, terminal F, aviaspravka aeroporta Borispol (IATA: KBP)  (avianews.com)
* Tehorakenne Boryspilin kansainvälinen lentoasema - Kiovassa Ukrainassa palveleva kansainvälinen lentokenttä  (opendatabot.ua)
Raouf Bouzaiene

**Raouf Bouzaiene** (, s. 16. elokuuta 1970 Sousse, Tunisia) on tunisialainen entinen jalkapalloilija, pelipaikaltaan vasen laitapuolustaja ja keskikenttäpelaaja. 

## Ura
Bouzaienen ura alkoi Ranskassa, jossa hän pelasi vuosien 1990–1997 aikana Ligue 2 sarjatasolla ja viimeisellä kaudellaan Ligue 1:ssä Châteaurouxin paidassa. Bouzaiene palasi kotimaahansa Tunisiaan vuonna 1998, jolloin hän edusti Club Africainia kolmen kauden verran ennen paluutaan Eurooppaan. Tällä kertaa Bouzaiene matkasi Italiaan Serie B:ssä pelanneeseen Genoaan. Kahden kauden jälkeen Bouzaiene päätti lopettaa uransa kotimaassaan ja synnyinkaupunkinsa joukkueessa ES Sahelissa.

### Maajoukkue
Bouzaiene teki ensi esiintymisensä maajoukkueessa vuonna 1994, jonka jälkeen hän edusti maataan muun muassa vuoden 2002 MM-kisoissa. Bouzaiene pelasi urallaan 43 maaottelua ja teki niissä 2 maalia.

## Saavutukset
*Tunisian cup: 2000
*Ligue 2 mestaruus: 1997

## Aiheesta muualla
* National Football Teams 
* Weltfussball 
* Footballdatabase 
* BBC Sport
Al Lettieri

__NOTOC__
**Alessandro ''Al'' Lettieri** (24. helmikuuta 1928 New York, New York – 18. lokakuuta 1975 New York, New York) oli yhdysvaltalainen näyttelijä.

Lettieri opiskeli maineikkaassa The Actors Studiossa. Parhaiten hänet muistetaan Virgil Sollozzona *[[Kummisetä (elokuva)|Kummisetä]]*-elokuvassa. Hän sai roolin elokuvan nimihahmoa esittäneen hyvän ystävänsä Marlon Brandon kautta. He olivat näytelleet yhdessä kerran aiemminkin, elokuvassa *[[Yö ilman armoa]]* (1968).

Lettieri edusti gangsteri-maailman hahmoja monissa muissakin elokuvissa 1970-luvulla, kuten Steve McQueenin tähdittämässä ja Sam Peckinpahin ohjaamassa trillerissä *[[Pakotie (vuoden 1972 elokuva)|Pakotie]]* (1972), Charles Bronsonin toimintaelokuvassa *[[Raakaa peliä]]* ja John Waynen elokuvassa *[[McQ]]*, molemmat 1974.

Lettieri kuoli sydänkohtaukseen vain 47 vuoden ikäisenä. Häneltä jäi kaksi lasta, joista toinen, Alda Lettieri, näyttelee teatterissa New Yorkissa.

## Lähteet

## Aiheesta muualla
*
Olivier Allamand

**Olivier Allamand** (s. 31. heinäkuuta 1969 La Tronche, Isère, Ranska) on ranskalainen freestylehiihtäjä ja olympiamitalisti. Hän voitti hopeaa Albertvillen olympialaisissa 1992 kumparelaskussa. Allamand osallistui kumparelaskuun myös Lillehammerin olympialaisissa 1994 ja sijoittui kuudenneksi.

## Lähteet

## Aiheesta muualla
*
Hans Jakob

**Hans Jakob** (s. 16. kesäkuuta 1908 München − 23. maaliskuuta 1994 Regensburg) oli saksalainen jalkapallomaalivahti.

Jakob aloitti jalkapalloilun hänen vanhempiensa kotikaupungissa Regensburgissa, jossa hän aloitti Regensburger Turnerschaftissa. Vuosina 1926−1942 hän pelasi yli tuhat ottelua SSV Jahn Regensburgissa. Toisen maailmansodan aikana hän asui Ylä-Baijerissa ja pelasi kolme vuotta Bayern Münchenissä. 

Jakob pelasi vuosien 1930 ja 1939 välillä Saksan maajoukkueessa 38 ottelua, joista yhden vuoden 1934 maailmanmestaruuskilpailuiden voittoisassa pronssiottelussa Itävaltaa vastaan. Hän oli mukana myös seuraavissa kilpailuissa vuonna 1938, mutta ei päässyt kentälle. Hän osallistui myös Berliinin olympialaisiin vuonna 1936.

Aktiiviuransa jälkeen Jakob työskenteli entisessä seurassaan SSV Jahn Regensburgissa, jonka B-joukkueen valmentajana hän toimi kauden 1959−1960. Vuonna 1949 hän julkaisi omaelämäkertansa *Durch ganz Europa - von Tor zu Tor* (Läpi koko Euroopan − maalista maaliin).

## Lähteet
Bernhard Kohl

**Bernhard Kohl** (s. 4. tammikuuta 1982 Wolkersdorf im Weinviertel, Ala-Itävalta) on itävaltalainen entinen maantiepyöräilijä. Hän oli hyvä mäkiajaja.

Kohl aloitti ammattilaisuransa vuonna 2005 edustaen ensimmäiset kaksi vuotta T-Mobile-tallia. Hän sijoittui Dauphiné Libérén kokonaiskilpailussa kolmanneksi 2006. Samana vuonna hän voitti Itävallan maantieajomestaruuden.

Kohl siirtyi Gerolsteiner-joukkueeseen vuonna 2007, jolloin hän sijoittui Ranskan ympäriajon nuorten kilpailussa neljänneksi. Ranskan ympäriajossa 2008 hän sijoittui Hautacamiin päättyneellä, vuoristossa ajetulla kymmenennellä etapilla neljänneksi. 15. osuuden loppunousussa hän oli paras kokonaiskilpailun kärkiajajista sijoittuen etapilla viidenneksi. Tämän myötä hän nousi yhteistilanteessa toiseksi ja siirtyi mäkikilpailun kärkeen. Hän piti mäkipaidan hallussaan maaliin saakka ja sijoittui kokonaiskilpailussa lopulta kolmanneksi.

Gerolsteinerin manageri Hans-Michael Holzer ilmoitti 13. lokakuuta 2008 Kohlin kertoneen hänelle, että hänen on ilmoitettu jääneen Ranskan ympäriajon aikana kiinni EPO CERA -hormonin käytöstä. Pari päivää myöhemmin Kohl itse tunnusti sortuneensa kiellettyjen aineiden käyttöön nopeuttaakseen palautumistaan kesäkuussa sattuneesta kaatumisesta. Marraskuussa 2008 hän sai kahden vuoden kilpailukiellon sekä menetti Ranskan ympäriajon mäkikilpailun voiton että kokonaiskilpailun kolmannen sijan. Kohl ilmoitti seuraavana vuonna lopettavansa maantiepyöräilyn, koska hänen mukaan menestyminen maailman huipulla ei olisi mahdollista ilman dopingia.

## Lähteet
*Bernhard Kohl trap-friis.dk-tietokannassa 
*Bernhard Kohl cyclingarchives.com-tietokannassa 

### Viitteet

## Aiheesta muualla
*Virallinen sivusto
Robert Benson

**Robert John ”Bobby” Benson** (18. toukokuuta 1894 Winnipeg – 7. syyskuuta 1965) oli kanadalainen jääkiekkoilija ja olympiavoittaja. Hän oli vasempana puolustajana Winnipeg Falconsin joukkueessa, joka voitti kultaa Antwerpenin kesäolympialaisissa 1920.

Robert Bensonin vanhemmat olivat kotoisin Islannista.

## Lähteet
Totální nasazení

**Totální nasazení** (myös Totalni nasazeni) on tšekkiläinen Oi!Punk/Hardcore Punk -bändi. Bändi on perustettu vuonna 1990. Yhtyeen musiikista voi kuulla miten he ovat yhdistäneet vanhaa punkia ja jopa kansanlauluja. Uuden kokoopanon myötä yhtyeen sanoitusten teemaksi ovat tulleet historialliset tapahtumat ja ajanjaksot, jotka ovat koetelleet entistä Tšekkoslovakiaa. Yhtye on myöskin tehnyt monia musiikkivideoita liittyen historiaan. 

## Historia
Yhtye aloitti punk-metal yhtyeenä **Dehöt** loppuvuodesta 1990. Syyskuussa 1991 he levyttivät demon nimeltä *Wiktorovy ostatky*. Demon jälkeen yhtyeestä erosi jäseniä ja perustettiin Totální nasazení. Yhtye ilmoitti heidän viimeiseksi albumikseen Krokodýl Ghandeen. Aikaisemmin yhtye ilmoitti lopettaneensa, mutta yhtye päätti kuitenkin jatkaa, joskin vajavaisella kokoonpanolla, johon liittyi kitaristi Karel Máša.

## Diskografia

*Wiktorovy ostatky (1991) 
*Dneska má svátek Marie (1992) 
*Bätmäni (1993) 
*Totální nasazení (1994) 
*Stínohry (1996) 
*Pocta době (1997) 
*…souhlasíš se vším? (1998) 
*Živáky (1999) 
*Spreyopithecus chaluhensis (2000) 
*Crabalaganja (2002) 
*Delta Force - Živák z Delty (2003) 
*Když mrvy na šichtu táhnou (2005) 
*Krokodýl Ghandee (2008)
*Crazy Story (2011)
*Oceloví Ptáci (2013)
*Zbytečnákapela.cz (2014)
*Kazoo or die! (2019)

## Lähteet

## Aiheesta muualla
*Yhtyeen Kotisivut
Jeff Stryker

**Jeff Stryker** (oikealta nimeltään **Charles Casper Peyton**, s. 21. elokuuta 1962 Carmi, Illinois Yhdysvallat) on yhdysvaltalainen pornonäyttelijä, joka on näytellyt biseksuaalina, homona ja heterona eri elokuvissa. Hän elää nykyisin Kaliforniassa.

## Henkilöhistoriaa
Jo 11 vuoden ikäisenä Jeff Stryker aloitti bodaamisen ja kehonsa rakentamisen. Hänet löydettiin aikuisviihteen pariin vasta 26-vuotiaana ja tämän teki tuottaja John Travis.

Hänellä on ollut oma tuotantoyhtiönsä veljensä kanssa, joka tuotti suuren osan hänen elokuvistaan. 

## Osittainen biofragia
### Homoelokuvia
** Jeff Stryker Does Hard Time*  2001 
**Stryker*  2000  
**Powertool: Tenth Anniversary Edition*  1998  
**Jeff Stryker’s Underground*  1997    
**Directors’ Best: John Travis 1 * 1996    
**Santa’s Cummin’!*  1996    
**J.S. Big Time*  1995    
**Stryker Force*  1995  
**The Tease*  1995    
**Anal Hall of Fame*  1994    
**Catalina Studs*  1994    
**The Tease*  1994  
**Voyeur  1993*    
**Wild Buck  1993*   
**10 Plus  1992*   
**10 Plus Volume 2*  1992  
**Best of All Matt Sterling*  1992  
**Catalina Preview Tape 5*  1992
**Les Hommes (The Men)*  1992
**The Best of Jeff Stryker*  1991    
**Busted*  1991
**Catalina Classics*  1991  
**Catalina Down & Dirty*  1991  
**Classic Catalina*  1991   
**Cummin’ Together*  1991   
**In Hot Pursuit*  1991    
**The Look*  1991    
**The Best of Mike Henson*  1990    
**Directors’ Best: John Travis 1*  1990   
**Dreaming of You * 1990   
**Just You & Me*  1990    
**On the Rocks*  1990  
**Best of All*  1989  
**The Best of John Davenport*  1989  
**Every Which Way*  1989    
**It’s What’s Inside that Counts: Preview Tape 3*  1989  
**Powerful Sex*  1989  
**Powerful 2*  1989 
**Heat In The Night*  1989 
**Stryker’s Best Powerful Sex*  1989    
**In Hot Pursuit*  1987 
**Bigger Than Life * 1986
**Powertool*  1986

### Hetero- ja bi-filmejä
* *Stryker/Ryker in "RAW"* (hetero)   
* *Stryker’s Best Powerful Sex* (hetero) 
* *The Switch Is On* (bi)  

### Muut
* *Can I Be Your Bratwurst, please* (ei porno ) tekijänä Rosa von Praunheim 1999
* *How to Enlarge Your Penis*  1993
* *Jeff Stryker’s Favorite Sexual Positions*  1992   
* *After Death* AKA *Zombie 4: After Death* (ei porno) 1988

## Kunnianosoitukset
* *[[Hustler]] Porn Walk of Fame* 2004

## Lähteet

## Aiheesta muualla
* Jeff Strykerin kotisivut 
* Jeff Strykerin haastattelu hänen  yksityiselämästään
* Jeff Stryker Notable Names Database tietokannassa
Kempen

**Kempen** on kaupunki Saksassa Nordrhein-Westfalenin osavaltion Viersenin piirikunnassa. Kaupunki kuuluu Düsseldorfin hallintopiiriin. Asukkaita Kempenissä 34&nbsp;841 vuoden 2022 lopussa, ja sen ja väestötiheys oli 506 as/km². Kaupungin pinta-ala on 68,8 km². Kempenin pormestari on Christoph Dellmans.

Kempenin naapurikunnat ja -kaupungit ovat Wachtendonk, Kerken ja Rheurdt pohjoisessa, Neukirchen-Vluyn koillisessa, Krefeld idässä, Tönisvorst etelässä ja Grefrath lännessä.

Kaupungissa on seitsemän peruskoulua (), yksi Hauptschule, yksi Realschule, kaksi lukiota () ja yksi koulu oppimisvaikeuksista kärsiville ().

Kempenin yhteistyökaupunkeja ovat Wambrechies Ranskassa (vuodesta 1972), Orsay Ranskassa (vuodesta 1973), East Cambridgeshire Englannissa (vuodesta 1978) ja Werdau Saksin osavaltiossa (vuodesta 1990).

## Historia

Ensimmäinen dokumentoitu maininta Kempenistä on vuodelta 1186. Noin vuonna 1290 Kempen linnoitettiin. 3. marraskuuta 1294 Kempen tunnustettiin virallisissa dokumenteissa kaupungiksi. 1400-luvulla kaupungin asukasluku oli noin 4&nbsp;200 ja kaupungin talous ja kulttuuri kukoistivat. Vuosina 1542–1543 kaupunki oli uskonpuhdistuksen keskus Niederrheinin alueella. Vuonna 1579 rutto tappoi lähes puolet kaupungin asukkaista. 

Vuonna 1642 ranskalaiset, hesseniläiset, weimarilaiset sotajoukot valloittivat ja tuhosivat kaupungin Hessenin sodan aikana. Sota oli osa kolmikymmenvuotista sotaa. Vuosina 1794–1814 Kempen oli Ranskan vallan alla. Vuonna 1815, Wienin kongressiin jälkeen kaupungista tuli osa Preussia. Vuonna 1966 Kempenin vanhankaupungin restaurointi alkoi. Vuonna 1970 Hüls, St. Hubert, Tönisberg ja Schmalbroich liittyivät Kempeniin. 3. marraskuuta 1994 vietettiin Kempenin 700-vuotisjuhlia.

## Kuuluisia asukkaita

* Heinrich Dieckmann (1890–1963), maalari
* Martin Donk (1505–1589), teologi
* Dieter Dowe (s. 1943), historioitsija
* Dennis Hormes (s. 1981), kitaristi ja laulaja
* Tobias Koch (s. 1968), pianisti
* Jupp Linssen (s. 1957), maalari
* Anna Loerper (s. 1984), käsipalloilija
* Quirin op dem Veld von Willich (k. 1537), Kölnin vihkipiispa
* Thomas von Kempen (n. 1380–1471), kirjailija
* Bernhard van Treeck (s. 1964), kirjailija
* Isabel Varell (s. 1961), laulaja ja näyttelijä

## Lähteet

## Aiheesta muualla

*Viralliset kotisivut
Hakui

**Hakui** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee Noton niemimaan lounaisosassa Japaninmeren rannikolla Kanazawan pohjoispuolella. Hakuissa on 22&nbsp;238 asukasta (vuonna 2017) ja sen pinta-ala on 81,85 neliökilometriä.

Hakuille annettiin kaupunkioikeudet vuonna 1958. Kaupunkia palvelee JR Nishi-Nihonin Nanao-linja. 

## Lähteet

## Aiheesta muualla

*Kaupungin internetsivut
Eritrean lippu

**Eritrean lippu** on Eritrean käyttämä tunnus, joka on otettu käyttöön 5. joulukuuta 1995. Sen punaisessa osassa on seppele, jonka sisässä on oliivioksa. Tunnus on ollut Eritrean lipuissa aina vuodesta 1952 asti. Eritrean presidentin lippu on lähestulkoon samanlainen kuin valtiolippu, mutta siinä on oliivioksan sijaan kameli ja Eritrean vaakuna. Lipun värit kuvaavat veriuhria (punainen), maan hedelmällisyyttä (vihreä), meren antimia (sininen) ja mineraalirikkauksia (keltainen). Oliivinoksa symboloi itsenäisyyttä ja sitä ympäröivän seppeleen kolmekymmentä lehvää muistuttavat 30-vuotisesta vapaustaistelusta.

## Lipun historia
Toisen maailmansodan jälkeen Eritrea siirtyi YK:n mandaatilla Italialta brittien hallintaan. Eritrealaiset vaativat kansanäänestystä itsenäisyydestä, mutta Yhdysvallat ja Britannia päätyivät kytkemään alueen valtioliitolla osaksi Etiopiaa. Laajan itsehallinnon myötä Eritrea sai ensimmäisen oman lippunsa: YK:n tunnuksesta lainatulla taivaansinisellä pohjalla vihreä seppele ja oliivipuun köynnös.

Keisari Haile Selassie lakkautti Eritrean erityisaseman 1962. Oman lipun käyttö kiellettiin ja alue liitettiin kiinteäksi osaksi Etiopiaa sen 14. maakuntana. Arabimaiden tukema Eritrean vapautusrintama (ELF) jatkoi taivaansinisen lipun käyttöä tunnuksenaan. Vuonna 1970 ELF:n vasemmistolainen siipi irtaantui erilliseksi Eritrean kansan vapautusrintamaksi (EPLF). Sosialistimaiden tukeman EPLF:n johdolla Eritrea saavutti itsenäisyyden vuonna 1993. Uuden valtion lippu otti vahvoja vaikutteita EPFL:n lipusta, joka liehui epävirallisena kansallissymbolina ympäri maata. Lipussa ollut sosialismin tähti korvattiin aiemmalla itsenäisyyden tunnuksella, seppelöidyllä oliivipuun köynnöksellä. Vuonna 1995 lipun mittasuhteita muutettiin: aiemmin lipun leveyden suhde korkeuteen oli ollut 2:3, mutta nyt uusiksi mittasuhteiksi asetettiin 1:2.


Flag of Eritrea (1952-1961).svg|Lippu vuosina 1952-1962
Flag of the EPLF.svg|Eritrean kansan vapautusrintaman lippu
Flag of Eritrea (1993–1995).svg|Lippu vuosina 1993-1995
Flag of Eritrea.svg|Lippu vuodesta 1995 lähtien (mittasuhteita muutettu)
Flag of the President of Eritrea.svg|Eritrean presidentin lippu


## Lähteet
Vietnamin kansalaiset Taiwanissa

Taiwanin suurimman siirtolaisryhmän muodostavat saarella asuvat **Vietnamin kansalaiset**. Noin 80&nbsp;000 tuhannesta saarella asuvasta vietnamilaisesta arviolta 60&nbsp;000 työskentelee kotiapulaisena. Noin 16&nbsp;000 tehtaissa ja 2&nbsp;000 telakkateollisuudessa. 42&nbsp;% asuu Taipein suurkaupunkialueella ja Taoyuanin maakunnassa. Lisäksi saarella asuu 118&nbsp;300 vietnamilaista naista, jotka ovat parisuhteessa taiwanilaisen miehen kanssa.

Taiwan on yksi vietnamilaisten merkittävimmistä kohteista. Vuonna 2002 kaikista Vietnamin ulkopuolella asuvista henkilöistä 28,5&nbsp;% asui Taiwanissa. Enemmän vietnamilaisia asuu vain Malesiassa.
Suppupaarmat

**Suppupaarmat** (*Haematopota*) on paarmoihin kuuluva kärpässuku. Suvun tunnetuin edustaja Suomessa on suppupaarma (*Haematopota pluvialis*). Suvun lajeja tavataan kaikkialla maailmassa lukuun ottamatta Etelä-Amerikkaa, Australaasiaa ja arktisia alueita. Ne ovat harvinaisia myös Pohjois-Amerikassa. Eri lajit muistuttavat suuresti toisiaan.

Suppupaarmat ovat hoikkia, keskikokoisia kärpäsiä, joiden perusväri on harmaa tai harmaanruskea. Silmien pohjaväri on tumma ja niissä erottuu värikkäitä vaakasuuntaisia raitoja, jotka muodostavat siksak-kuvion. Pää on ylhäältä katsottuna voimakkaasti kolmiomainen. Tuntosarvet ovat melko lyhyet. Tuntosarven uloin jaoke on suora ja siinä on vain kolme kärkisegmenttiä. Siivet ovat kokonaan tummanharmaan kirjavat. Lepoasennossa siivet ovat tiukasti vartalonmyötäisenä, mikä tekee ryhmän tunnistamisesta helppoa. Lentävät äänettömästi. Monista muista paarmoista poiketen suvun lajit ovat aktiivisia ja purevat myös pilvisellä säällä. Vain naaraat imevät verta, koiraat elävät kukkien medellä.

## Lajit Suomessa
Suomessa on tavattu kolme suppupaarmalajia, jotka *H. pluvialis*ta lukuun ottamatta ovat varsin harvinaisia.

**[[Haematopota crassicornis|H. crassicornis]]*
**[[Suppupaarma|H. pluvialis]]* &ndash; suppupaarma
**[[Haematopota subsylindrica|H. subsylindrica]]*

## Lähteet

## Aiheesta muualla
*Funet: Haematopota
*ITIS: Haematopota 
*Encyclopedia of Life: Haematopota 
*ZipcodeZoo: Haematopota
Bob ja Ray

**Bob ja Ray** oli yhdysvaltalainen koomikkopari, johon kuuluivat Bob Elliott ja Ray Goulding. He tapasivat bostonilaisella WHDH-radioasemalla vuonna 1946, jossa Elliott toimi tiskijukkana ja Goulding uutistoimittajana. Parin huumorintaju oli samantyyppinen ja radioasema antoi heille lähes välittömästi oman ohjelmansa *Matinee With Bob & Ray*.

Vuonna 1951 parivaljakko siirtyi valtakunnalliselle NBC:lle, jolta he saivat oman radio-ohjelmansa lisäksi myös oman televisiosarjan.. Televisiosarja päättyi 1953, mutta työ radiossa jatkui. Seuraavat yli 30 vuotta *The Bob and Ray Show* oli kuultavissa vuoroin NBC:n, CBS:n ja The Mutual Broadcasting Systemin kautta. Viimeisen 1982–1987 esitetyn sarjan lähetti NPR.

*Bob ja Ray* pääsivät Radio Hall of Fameen vuonna 1995.

## Lähteet

## Aiheesta muualla
*archive.org: Bob ja Ray tallenteita MP3 -muodossa
Lentopallon maailmanliiga 2009

**Vuoden 2009 Lentopallon maailmanliigassa** pelasi 16 joukkuetta, jotka jaettiin neljään eri alkulohkoon. Lopputurnaus pelattiin Belgradissa, Serbiassa 22. - 26. heinäkuuta 2009.

## Ottelumalli
Ottelumalli oli sama hyväksi todettu malli kuin aikaisempinakin vuosina. Jokainen joukkue pelasi 12 ottelua alkulohkossaan, ja lohkojen voittajat etenevät suoraan lopputurnaukseen. Lohkokakkosilla oli oikeus hakea paikkaa lopputurnaukseen villillä kortilla.

Lohkovoittajina lopputurnaukseen selvisivät Yhdysvallat, Kuuba, Brasilia ja Argentiina, joka sijoittui Serbian voittamassa lohkossa toiseksi. Serbia Isäntäjoukkueena pääsi ilman muuta lopputurnaukseen. Parhaana kakkosena kisoihin valittiin Venäjä. Seitsemänneksi sijoittunut Italia jäi Venäjästä pisteen, ja kahdeksanneksi sijoittunut Suomi kaksi pistettä. Paikastaan maailmanliigassa 2010 joutuivat karsimaan Japani ja Venezuela.

## Alkusarjan taulukot

### Ryhmä A

### Ryhmä B

### Ryhmä C

### Ryhmä D

## Lopputurnaus

### Ryhmä E

### Ryhmä F

### Mitalipelit

### Karsinnat
* Saksa voitti Venezuelan 3-0 ja 3-0 nousten liigaan.
* Egypti voitti Japanin 3-1 ja 3-1 nousten liigaan.

## Katso myös
* Lentopallon maailmanliiga

## Lähteet
* http://www.todor66.com/volleyball/World_League/2009.html
* http://www.todor66.com/volleyball/World_League/2010_Q.html
Oksana Jakovleva

**Oksana Jakovleva** (, s. 6. lokakuuta 1980 Dubrovka) on ukrainalainen ampumahiihtäjä, kaksinkertainen MM-mitalisti.

Jakovleva on saavuttanut kahdesti viestistä hopeaa maailmanmestaruuskilpailuista; Hanti-Mansijskissa 2003 joukkueen muodostivat Irina Merkušina, Oksana H’vostenko ja Olena Petrova. Joukkue hävisi voittajajoukkue Venäjälle lähes puolitoista minuuttia. Östersundissa 2008 Jakovleva hiihti kvartetissa avausosuuden, joka tuli maaliin Saksan jälkeen – noin puoli minuuttia jääneenä. Joukkueessa olivat tällä kertaa mukana Vita ja Valja Semerenko sekä Oksana H’vostenko. Henkilökohtaisesti hänen paras sijoituksensa arvokisoissa on ollut viidestoista tila normaalimatkalla Hochfilzenin MM-kisoissa 2005.

Maailmancupissa Jakovleva hiihti ensimmäisen kisansa vuonna 1999. Hänen paras sijoituksensa tähän mennessä on ollut kahdestoista sija Brezno-Osrblien sprintissä kaudella 2003–2004. 

## Lähteet
*